Aron lõpetas Austraalias põhisõidu seitsmendana
Austraalias Melbourne'is peetud vormel-3 sarja teise etapi põhisõidus pälvis Paul Aron (Prema Racing) seitsmenda koha.
Kuuendalt kohalt rajale läinud Aron säilitas kohta 10. ringini, siis möödus temast Luke Browning (Hitech). Eestlane püsis seitsmendal kohal võistluse lõpuni ja kaotas võitjaks tulnud Gabriel Bortoletole (Trident) 4,393 sekundiga. Pjedestaali teisele astmele tõusis Gregoire Saucy (ART, +0,596) ja kolmandale astmele Gabriele Mini (Hitech; +3,032).
Kahe etapi järel on üldliidriks Bortoleto 58 punktiga. Aron teenis põhisõidus kuus punkti ja paikneb sarja üldarvestuses 20 punktiga kaheksandal kohal.
Järgmine etapp sõidetakse mai keskel Itaalias Imola ringrajal.
TOP TEN!— Formula 3 (@FIAFormula3) April 2, 2023
Our provisional points scorers from Down Under!
Full results https://t.co/xAX6ElVdTD#AusGP #F3 pic.twitter.com/Ul6UkK9nKZ
Toimetaja: Henrik Laever